בן כמה היה מייקל גקסון כשמת, מה לא כדאי לערוץ 10 לעשות, מדוע מעסיקים ב"דה-מרקר" לוביסטים חסרי דיור, על מה רוכבים האלמונים בבת-ים ועוד קושיות לתקשורת העברית
  זמן הוא דבר נזיל אתר "הארץ": בן כמה היה מייקל גקסון במותו, 50 או 51? (האמת באמצע: 50 ועשרה חודשים)  ועוד באתר "הארץ" (22.6.09): אסי אבוטבול נשפט לקצת יותר מחצי יממה.  היפנים האלה נהגי יפן, היזהרו: לפי אתר "הארץ" (24.6.09), מעכשיו גם המכוניות שלכם על כוונת הפקחים של עיריית תל-אביב.  ועוד כשל יפני: "מעריב" (8.6.09) דיווח על הצלם הישראלי זוכה הפוליצר עודד בלילטי: "לסין הגיע בלילטי אחרי הזכייה בפוליצר. סוכנות איי-פי, שבה הוא עובד שנים ושבמסגרתה צילם את התמונה שזכתה בפוליצר, נתנה לו יד חופשית לבחור את בסיס האם שלו. בלילטי, שרצה לדבריו לרענן את העיניים, בחר בארץ השמש העולה". ארץ השמש העולה היא יפן, כמובן. [דרך ולווט] ??? אתר "הארץ" סובל מבעיות קידוד? ולכן חדרו לטקסט (21.6.09) המון סימני שאלה לא קשורים? ובגלל זה אובמה לא בטוח שממשלת איראן צריכה להפסיק את האלימות?  חוסך בעיניים לפי אתר "גלובס" (25.6.09), לא כדאי לערוץ 10 להחסיך את המסך.  סולם גנבים, הדור הבא nrg דיווח (25.4.09) שרימון רסס הושלך על תחנת משטרה. המשטרה עצרה שני חשודים – אחד מהם בחשד שהשליך את הרימון, והשני בחשד ששימש רכב המילוט.  עזרו להומלסים לוביסטים נותרו חסרי דיור, אתר דה-מרקר (25.6.09) מתגייס לעזרתם ומעסיק אותם ככתבים.  העכבר ששאג הנה טעות שלעולם חוזרת, הפעם בעכבר העיר אונליין (24.6.09). אז אחת ולתמיד: כשמישהו נותן את קולו לדמות מונפשת, הוא מדבב אותה. כשמישהו מושתל בתא של עציר כדי להוציא ממנו הודאה, הוא מדובב אותו.  כמו אבן מידרדרת לעתים פשעים מתגלגלים לחקירות משטרה. ולפעמים, כמו בדיווח של וואלה (23.6.09), הם פשוט מידרדרים לזה.  דברים זולים עולים ביוקר אתר "הארץ" (25.6.09): האם עלות הייצור של האייפון החדש גדולה או קטנה מזו של האייפון הישן?  דיוויד המלך דויד גרוסמן השתתף בגליון הסופרים המדובר של "הארץ" וגם כתב בעיתון טור דעה שהפך לכותרת ראשית, אבל באתר עדיין לא סגורים על איות שמו, אז כתבו גם "דויד" וגם "דיוויד", אחד מהם בטוח יהיה נכון.  משפט בתוך משפט מקו דיגיטל:  ומה בטלוויזיה? תרבות "מעריב" (19.6.09) ממליץ על סרט העוסק בטרנסגנדרים בעיירה טרינידד שבקולורדו, ומלווה את ההמלצה בצילום של השופט העליון לשעבר מאיר שמגר. אאוטינג?  קשת הכניסה חמש תוכניות לראש טבלת הרייטינג. "דה-מרקר" (22.6.09) גזל ממנה את הסדרה "פולישוק" והעניק אותה במתנה לרשת.  פרק בסדרת המשטרה "המגן" עוסק, לפי המדריך של ynet, ב"תרבות בידור ומוסיקה" ו"מחול". מייקל ציקליס לא יהיה מרוצה.  תודה לקוראים הערנים עומר כביר, חיים ליטבק, אבי לבקוביץ, נמרוד צפנת, רועי זהור, אהוד קלדור, ניר ש, נתאי פרץ, אורן פרסיקו, ארז רוטמן, יאיר רוה, tz ben, איתמר ב"ז, יונתן שמידט, יותם הדר, ישי פומרנץ ויניב אלון. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.